《春日登大悲阁二首》
宋代·钱惟治

阁，阁。雕镂，彩错。簇明霞，攒丽萼。玉女窥牖，飞仙捧铎。

沉烟燠宝香，媚水涵珠箔。千山蓊郁晴霁，万井喧填晓郭。

登临徙倚傍琼栏，满目春光煦寥廓。

作者简介：（949—1041）杭州临安人，字和世。钱倧长子。宋军下江南，从钱俶平常州有功，为奉国军节度使。太宗即位，进检校太尉。俶既纳土，惟治奉献兵民图籍等，改领镇国军节度。俶死召还，起复检校太师。累上表请罢节镇，不许。晚年贫匮，特转右武卫上将军，月给俸十万，累加左神武统军。善草隶，尤好二王书，家藏书帖图书甚众。有集。